Boris Shaposhnikov

Boris Mikhaylovich Shaposhnikov () ( – 26 Mac 1945) ialah seorang pegawai tentera Soviet, ahli teori dan Marsyal Kesatuan Soviet. Beliau berkhidmat sebagai Ketua Turus Am Angkatan Tentera Soviet dari 1928 hingga 1931 dan pada awal Perang Dunia II. Shaposhnikov merupakan salah seorang ahli teori ketenteraan terkemuka era Stalin. Karya terpentingnya, Mozg Armii ("Pemikiran Tentera"), dianggap sebagai mercu tanda dalam teori dan doktrin ketenteraan Soviet mengenai organisasi Staf Am Tentera Merah.

Dilahirkan dalam keluarga berketurunan Kossak Orenburg di Zlatoust di Ural, Shaposhnikov ialah lulusan Akademi Staf Am Nicholas dan berkhidmat dalam Tentera Darat Imperial Rusia, mencapai pangkat Kolonel semasa Perang Dunia Pertama. Beliau menyokong Revolusi Rusia dan kemudian menyertai Tentera Merah, tetapi tidak menjadi anggota Parti Komunis sehingga tahun 1939. Beliau menjadi Ketua Turus Tentera Merah dari 1928 hingga 1931, diikuti dengan jawatan sebagai komandan Akademi Ketenteraan Frunze. Pada tahun 1937, beliau dilantik memegang jawatan baru yang diwujudkan iaitu Ketua Turus Am. Pada tahun 1940, beliau dianugerahkan pangkat Marsyal Kesatuan Soviet.

Shaposhnikov meletak jawatan sebagai Ketua Turus Am selepas kegagalan Soviet dalam Perang Musim Sejuk di Finland. Beliau dilantik semula ke jawatan itu selepas pencerobohan Paksi ke atas Kesatuan Soviet pada tahun 1941, menggantikan Georgy Zhukov, tetapi sekali lagi terpaksa meletak jawatan setahun kemudian kerana masalah kesihatan. Beliau kemudian memegang jawatan komandan Akademi Staf Am Angkatan Tentera Rusia, dan kekal sebagai penasihat berpengaruh serta dihormati kepada Stalin sehingga kematiannya pada tahun 1945.

Tarikh kenaikkan pangkat
 Polkovnik (Kolonel)—15 Ogos 1917
 Komandarm Pangkat Pertama (Komander Ketumbukan)—20 November 1935
 Marshal sovetskogo soyuza (Marsyal Kesatuan Soviet)—7 Mei 1940

Anugerah kebesaran

 Order of St. Anna, 4th class (26 October 1914), 3rd class with Swords and Bow (1915), 2nd class with Swords (1 November 1916)
 Order of St. Vladimir, 4th class with Swords and Bow (2 November 1914)
 Order of Saint Stanislaus, 3rd class with Swords and Bow (22 July 1916)

 Three Order of Lenin (31 December 1939, 3 October 1942, 21 February 1945)
 Order of the Red Banner, twice (14 October 1921, 3 November 1944)
 Order of Suvorov, 1st class (22 February 1944)
 Order of the Red Star, twice (15 January 1934, 22 February 1938)
 Jubilee Medal "XX Years of the Workers' and Peasants' Red Army" (22 February 1938)
 Medal "For the Defence of Moscow" (1 May 1944)

Lihat juga
 Kapal frigat Rusia Marshal Shaposhnikov

Rujukan

Petikan

Bibliografi










Pautan luar


Category:Kelahiran 1882
Category:Kematian 1945
Category:Tentera Rusia
Category:Tentera Soviet
Category:Marsyal Kesatuan Soviet